Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: ezért az OVB határozatát megsemmisítette. Az Alkotmánybíróság határozatának indokolása szerint a helyi önkormányzatokról szóló 1990. évi LXV. törvény (a továbbiakban: Ötv.) vonatkozó rendelkezései nem „szabad”, hanem következetesen „önálló” döntésekrõl beszélnek,
Paragraph Index: 371

ezért az OVB határozatát megsemmisítette. Az Alkotmánybíróság határozatának indokolása szerint a helyi önkormányzatokról szóló 1990. évi LXV. törvény (a továbbiakban: Ötv.) vonatkozó rendelkezései nem „szabad”, hanem következetesen „önálló” döntésekrõl beszélnek, olyan önálló döntésekrõl, melyek kereteit és korlátait egyrészt maga az Ötv., másrészt pedig a példálózó jelleggel említett más törvények határozzák meg. Az önkormányzatok ezen törvényi feltételek és saját körülményeik, lehetõségeik ismeretében dönthetnek önállóan (nem pedig helyettük más). A döntések önállósága, azaz jogilag behatárolt „szabadsága” és a népszavazásra feltenni javasolt kérdésben szereplõ „szabadon” kifejezés azonban nem azonos tartalmú, az utóbbi az elõzõnél szélesebb értelmet hordoz, és ez mindenképp bizonytalanná, a hétköznapi szövegértésen túlmenõ értelmezésre szorulóvá teszi a kérdést. Nem lehet egyértelmûnek tekinteni a kérdést a jogalkotó vonatkozásában sem. A döntés szabadságának jogszabályi keretek közötti érvényesülését tételezõ értelmezés esetén a jogalkotóra semmilyen feladat nem hárul, sõt a sikeres népszavazási döntés ellenére akár a jogszabályi feltételeket, a korlátokat növelheti, szigoríthatja is. Ellenkezõ értelmezés esetén azonban az önkormányzati döntések mindenfajta feltételét, korlátját el kellene törölnie, ami nyilvánvalóan ellehetetlenülést eredményezne. (ABK 2008. június, 861, 866.) A jelen határozatban vizsgált OVB határozat által hitelesített kérdés azonban az egyértelmûség hiányát eredményezõ „szabadon” kifejezést nem tartalmazza, így a kérdés az Nsztv. 13. § (1) bekezdésében rögzített egyértelmûség követelményének eleget tesz. Mindezek alapján az Alkotmánybíróság az Országos Választási

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes